Catanzaron maakunta

Catanzaron maakunta (ital. Provincia di Catanzaro) on maakunta Calabrian alueella Italiassa. Catanzaron maakunnan pinta-ala on 2 415 km2 ja asukasluku noin 360 000. Maakunnan pääkaupunki Catanzaro on myös Calabrian pääkaupunki. Maakunnassa on 80 kuntaa. Catanzaron maakunta sijaitsee lähellä Italian ”saappaan kärkeä” ja se ulottuu Tyrrhenanmereltä Joonianmerelle, ja etenkin Joonianmeren rannikko hiekkarantoineen on matkailijoiden suosiossa. Vuoden 1992 hallinnonuudistuksessa puolet silloisen Catanzaron maakunnan alueesta erotettiin uusiksi Crotonen ja Vibo Valentian maakunniksi. Lähteet Aiheesta muualla Kuvia tai muita tiedostoja aiheesta Catanzaron maakunta Wikimedia Commonsissa